Չի կարելի ասել, թե Սիլիկոնային հովտի ներգաղթողները հրաժարվել են իրենց էթնիկ կապերից: Ինչպես իրենց ավելի քիչ կրթված հայրենակիցները, Սիլիկոնային հովտի բարձր տեխնոլոգիաների ոլորտի մասնագետ ներգաղթողները վստահում են ձեռնարկատիրական հնարավորություններն ուժեղացնելու էթնիկ ռազմավարությանը: Իրենց համարելով տեխնոլոգիական համայնքի հիմնական հոսանքին օտար` արտասահմանցի ինժեներները եւ գիտնականները Սիլիկոնային հովտում սոցիալական եւ մասնագիտական ցանցեր են ստեղծել` մոբիլիզացնելու տեղեկատվությունը, գործի իմացությունը եւ փորձը, հմտությունները եւ կապիտալը, որպեսզի տեխնոլոգիական ընկերություններ հիմնեն: Տեղի էթնիկ մասնագետների միությունները, ինչպես Սիլիկոնային հովտի չինացի ինժեներների ասոցիացիան, "Հնդիկ ձեռնարկատերերը" եւ "Կորայի ՏՏ ֆորումը", վերջերս ժամանած ներգաղթողներին կոնտակտներ եւ ռեսուրսներ են մատակարարում: